ÚRAD VLÁDY
SLOVENSKEJ REPUBLIKY
    sekcia vládnej legislatívy

							          	Na rokovanie vlády SR
							         	Dňa 22. februára 2006
							          	K materiálu č. 3102/2006
							          	K bodu č. 6 

	S T A N O V I S K O	
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 40/2002 Z. z. o ochrane zdravia pred hlukom a vibráciami v znení neskorších predpisov- k novému zneniu

I.
         Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 40/2002 Z. z. o ochrane zdravia pred hlukom a vibráciami v znení neskorších predpisov predkladá na rokovanie vlády Slovenskej republiky minister zdravotníctva Slovenskej republiky Rudolf Zajac ako iniciatívny návrh.

II.
         Predložený návrh nariadenia upresňuje vzťah k nariadeniu vlády Slovenskej republiky  o minimálnych zdravotných a bezpečnostných požiadavkách na ochranu zamestnanca pred rizikami súvisiacimi s expozíciou hluku, a to vypustením ustanovení týkajúcich sa expozície hluku pri práci.

III.
         Predmetný návrh nariadenia bol prerokovaný na zasadnutí Legislatívnej rady vlády Slovenskej republiky dňa 14. februára 2006.  Legislatívna rada vlády po prerokovaní návrhu nariadenia vlády odporučila predkladateľovi zapracovať do návrhu jej pripomienky a predložiť nové znenie návrhu nariadenia na rokovanie vlády.

IV.
          Sekcia vládnej legislatívy Úradu vlády Slovenskej republiky konštatuje, že v návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 40/2002 Z. z. o ochrane zdravia pred hlukom a vibráciami v znení neskorších predpisov sú pripomienky (2) legislatívnej rady vlády zapracované.                                                                                 
          Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 40/2002 Z. z. o ochrane zdravia pred hlukom a vibráciami v znení neskorších predpisov schváliť ešte s týmito pripomienkami :
	1. V bode 5 slová „3 a 4“ je potrebné nahradiť slovami „4 a 5“ . Ide o nápravu chyby v označení odsekov.
2. Je potrebné usporiadať poradie bodov tak, aby za bodom, ktorý je teraz označený ako bod 2 nasledoval terajší bod 5, za ním  uviesť bod 3 a nakoniec uviesť bod 4 a označenie bodov nasledne prispôsobiť navrhovanej zmene. 
Bratislava 21. februára 2006
Vypracovala: J. Fischerová
		
                                                                                       	 Štefan  G r m a n
                                          generálny riaditeľ
                                     sekcie vládnej legislatívy